**Hortobágy Község Önkormányzata Képviselő-testületének .../.... (...) önkormányzati rendelete**

**a kiadások készpénzben történő teljesítésének eseteiről**

[1] Hortobágy Község Önkormányzata Képviselő-testülete a közpénzek felhasználása területén a legteljesebb transzparenciára törekszik, ehhez igazodóan kerül megalkotásra a kiadások készpénzben történő teljesítésének eseteiről szóló rendelet.

[2] Hortobágy Község Önkormányzata Képviselő-testülete az államháztartásról szóló 2011. évi CXCV. törvény 109. § (6) bekezdésében kapott felhatalmazás alapján, az Alaptörvény 32. cikk (1) bekezdés a) pontjában meghatározott feladatkörében eljárva a következőket rendeli el:

**1. §**

A rendelet hatálya Hortobágy Község Önkormányzatára (a továbbiakban: önkormányzat) és az általa irányított és fenntartott költségvetési szervre, a Hortobágyi Nyitnikék Óvodára terjed ki.

**2. §**

(1) A kiadások teljesítésekor előnyben kell részesíteni a banki átutalással történő fizetési módokat.

(2) Amennyiben a kiadás teljesítése az (1) bekezdésben meghatározott módon nem lehetséges, úgy a kiadások készpénzben történő teljesítésére csak az e rendeletben szabályozott esetekben kerülhet sor.

**3. §**

(1) Az önkormányzat és az irányítása alá tartozó költségvetési szerv készpénzes kifizetéseik teljesítése érdekében készpénzt vehetnek fel a bankszámlájukról a házipénztári forgalom lebonyolítása érdekében. A házipénztárból lehetőség van készpénzelőleg felvételére.

(2) A készpénzelőleg felvételére, az azzal való elszámolásra vonatkozó részletszabályokat az 1. §-ban felsorolt szervezetek pénzkezelési szabályzata tartalmazza.

**4. §**

(1) Az önkormányzat és a költségvetési szerve házipénztárából a készpénzben teljesíthető kifizetések a következők:

*a)* a személyi jellegű kiadások körében:

*b)* foglalkoztatással, közfoglalkoztatással kapcsolatos személyi juttatások, kifizetések,

*c)* illetményelőleg, fizetési előleg,

*d)* foglalkoztatottak részére fizetett költségtérítések (közlekedési, egyéb költségtérítések),

*e)* foglalkoztatottak egyéb személyi juttatásai,

*f)* megbízási díjak, tiszteletdíjak, reprezentációs kiadások,

*g)* nem foglalkoztatottaknak adományozott kitüntetésekkel, elismerésekkel járó pénzjutalom;

*h)* szociális és gyermekvédelmi pénzbeli ellátások;

*i)* reklám- és propaganda kiadások;

*j)* az önkormányzat rendezvényeivel kapcsolatos kiadások;

*k)* belföldi kiküldetés, útiköltség térítések;

*l)* saját személygépkocsi hivatali célú használatáért fizetett költségtérítés;

*m)* üzemanyag-vásárlással kapcsolatos kiadások;

*n)* reprezentációs kiadások;

*o)* természetes személy részére ingatlan vételárának kifizetése;

*p)* természetes személy részére visszatérített túlfizetés;

*q)* természetes személyek részére pénzbeli kártalanítás vagy kártérítés kifizetése;

*r)* készletbeszerzés;

*s)* szolgáltatási kiadások,

*t)* a fenti kiadásokra elszámolási kötelezettséggel készpénzben adott előlegek;

*u)* jogcímtől függetlenül 500 000 Ft összegig történő egyéb kifizetés.

(2) A polgármester és a költségvetési szerv vezetője indokolt esetben egyedi mérlegelési jogkörében dönthet az (1) bekezdésben foglaltakon túlmenően teljesíthető készpénz-kifizetésekről.

**5. §**

Ez a rendelet a kihirdetését követő napon lép hatályba.